《元宵中都太守放灯作律诗五首 其一》
明代·郑真

云霄楼观耸神京，蔼蔼笙歌出凤城。谯漏声传终百刻，将垣禁凤散千兵。

彩屏有象金城画，火树开花玉缀缨。甲第公卿联戚里，当筵不数五侯鲭。

作者简介：浙江鄞县人，字千之。洪武四年举人。官广信教授。治经学长于《春秋》。与兄郑驹、弟郑凤并以文学擅名。尝取诸家格言，著为集传集说集论。有《荥阳外史集》等。